Diari Oficial de la Generalitat Valenciana


Sumari del DOGV 5815, del 28-07-2008 (2008/9281)

ORDE de 10 de juliol de 2008, que modifica l'Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, i es convoquen les ajudes per a l'any 2008.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5815

Data del DOGV
:   28-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9281


Data del document
:   10-07-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * oví
    * caprí
    * llet
    * ajuda pública
    * ajuda a l'agricultura
    * suport econòmic
    * genètica
    * boví

ORDE de 10 de juliol de 2008, que modifica l'Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina, i es convoquen les ajudes per a l'any 2008. [2008/9281]  
Amb la publicació del Reglament (CE) número 1857/2006, de 15 de desembre, de la Comissió, s'han canviat els criteris pels quals els règims d'ajudes transparents en el sector de la producció agrícola són compatibles amb el mercat comú i estan exempts de l'obligació de notificació de l'article 88, apartat 3, del Tractat.  
Pel fet que l'Orde de 5 de maig de 2006 estava en vigor abans de l'entrada d'esta normativa és necessari revisar-la i adaptar-la a la vigent legislació comunitària i als seus nous criteris.  
En este sentit, amb les modificacions introduïdes, esta ajuda és compatible amb l'article 87, apartat 3, lletra c, del Tractat, ja que complix les condicions establides en l'article 16, apartat 1, lletres a i b, i en l'article 16, apartat 3 del Reglament (CE) número 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les Ajudes Estatals per a les Xicotetes i Mitjanes Empreses dedicades a la producció de productes agrícoles i pel qual es modifica el Reglament (CE) número 70/2001 (DOUE L 358, de 16 de desembre de 2006).  
Per tot això, a proposta de la directora general de Producció Agrària, en l'exercici de les competències que tinc atribuïdes  
ORDENE  
Article únic  
Respecte de l'Orde de 5 de maig de 2006, de la Conselleria d'Agricultura, Pesca i Alimentació, per la qual s'aproven les bases reguladores de les ajudes al control oficial del rendiment lleter per a l'avaluació genètica de les femelles de les espècies bovina, ovina i caprina:   
1. Es modifica l'article segon, que queda redactat de la manera següent:  
«Podran ser beneficiaris de les subvencions previstes en la present orde les associacions de productors de llet, amb seu a la Comunitat Valenciana, amb associats titulars d'explotacions que complisquen amb la definició de PIME, segons es definix en l'annex I del Reglament (CE) número 70/2001, els animals de les quals estaran sotmesos al control oficial de rendiment lleter».  
2. Es modifica l'article tercer, que queda redactat de la manera següent:  
«Article tercer. Sol·licitants. Requisits  
Podran sol·licitar l'ajuda les associacions de productors de llet que complisquen amb la definició establida en l'article 2, apartat c, del Reial Decret 368/2005».  
3. Se suprimix l'article quart.  
4. Es modifica l'epígraf a, de l'apartat 2, de l'article quint, que queda redactat de la manera següent:  
«a) Fotocòpia del CIF del sol·licitant».  
5. Es modifica l'article nové, que queda redactat de la manera següent:  
«Article nové. Quantia i criteris per a la concessió de les ajudes  
L'import de la subvenció concedida a cada beneficiari, ja siga per ella mateixa o en concurrència amb una altra o altres de les ajudes o subvencions que puga concedir qualsevol altra administració o ens públic, no podrà superar el 70% del cost total de l'activitat objecte de la subvenció.  
Dins del crèdit disponible, la quantia individualitzada de la subvenció no podrà superar la quantitat de 10 euros per cada lactació finalitzada i vàlida de vaques, i de 5 euros per cada lactació finalitzada i vàlida d'ovelles i de cabres.  
Si el conjunt de les ajudes sol·licitades supera els fons disponibles, les sol·licituds es valoraran aplicant els criteris següents:   
- 1 punt per cada una de les explotacions que pertanyen a l'associació.  
- 0,1 punt per cada 100 ovelles/cabres que se certifique que es troben en control oficial.  
- 0,3 punts per cada 100 vaques que se certifique que es troben en control oficial.  
- 1 punt per cada treballador discapacitat contractat per l'associació en el moment de presentar la sol·licitud.  
Una vegada ordenades les sol·licituds segons l'anterior priorització s'aplicarà un règim de prorrateig per mitjà del repartiment proporcional del pressupost disponible als punts obtinguts per cada una d'estes».  
6. Es modifica el segon paràgraf de l'article deu, de manera que on diu: «octau», ha de dir: «nové».  
7. Es modifica l'article onze, que queda redactat de la manera següent:  
«Article onze. Justificació  
1. La justificació del compliment de la realització de l'activitat per a la qual s'ha sol·licitat la subvenció, del compliment de les condicions imposades i de la consecució dels objectius previstos en l'acte de la sol·licitud, es realitzarà per mitjà de l'aportació de la documentació següent:  
a) Declaració del compliment dels requisits establits en els articles 5 i 6 del Reial Decret 368/2005.  
b) Llistat de les lactacions finalitzades entre l'1 de novembre de l'any anterior i el 30 d'octubre de l'any per a les quals se sol·licita l'ajuda. Seran objecte de subvenció les lactacions d'eixa llista que siguen validades per cada una de les associacions que duguen a terme el control lleter.  
c) Presentació del certificat d'acord amb l'article 12.2 n, del Reial Decret 368/2005.  
d) Declaració d'altres subvencions, ajudes o ingressos rebuts que s'hagen obtingut per a la mateixa finalitat.  
e) Compte justificatiu, que inclourà la declaració de les activitats que han sigut finançades amb la subvenció i el seu cost amb el desglossament de cada un dels gastos incorreguts, i s'adjuntaran les factures de tercers corresponents a estes, així com els seus justificants bancaris de pagament.  
2. El termini de presentació de tots els documents requerits per a la justificació del cobrament de la subvenció finalitzarà el 30 d'octubre de l'any en curs».  
DISPOSICIÓ TRANSITÒRIA  
Per a l'exercici 2008, l'ajuda es concedirà per un import de 60.000 € a càrrec de la línia T3082, Millorar les Explotacions Ramaderes-MAPA, capítol IV, del programa 714.80, Desenvolupament i Millora de la Ramaderia.  
El termini de presentació de sol·licituds, en l'exercici 2008, serà de 15 dies naturals a partir de l'endemà de la publicació de la present orde en el Diari Oficial de la Comunitat Valenciana.  
DISPOSICIONS FINALS  
Primera  
Es faculta la directora general de Producció Agrària per a emetre els actes, les resolucions i les instruccions que siguen necessaris per a l'aplicació de la present orde.  
Segona  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 10 de juliol de 2008  
La consellera d'Agricultura, Pesca i Alimentació,  
MARITINA HERNÁNDEZ MIÑANA